GiliGold/VAD_KnessetCorpus huggingface dataset:
רחלי משה:
 אם משהו טוב יכול לצאת מכאן ולראות איך מלמעלה מאפשרים למשרדי הממשלה לעבוד ביעילות ולהפעיל שיקול דעת מקצועי ולא רק הקפדה שרירותית על קריטריונים, כי בסוף זה פוגש את האזרח בקצה, וזה מה שמכריע
רחלי משה:
      אנחנו היום, בשלב הזה של המלחמה, מחזיקים מתח בין המעטפת שאנחנו רוצים ויכולים לתת לבין לאפשר לאנשים לקחת אחריות על החיים שלהם
רחלי משה:
 האם אני כמועצה אתן לאישה שמפו ודאודורנט או האם אותה אישה תצא ותצליח לעשות את הפעולה היומיומית הפשוטה הזו
רחלי משה:
 זה מתח שאנחנו מחזיקים
רחלי משה:
     מילה על הפינויים, כי שיתפתי קודם על הדרך, כל יום וכל שבוע היה איזה אירוע או אתגר אחר
רחלי משה:
 האירוע היום זה הסיפור של הקהילה, המקומות שיש בהם קהילה שהתפצלה
רחלי משה:
 זה משבר שאני לא יודעת איך יתגברו עליו
רחלי משה:
 אני לא יכולה לתת עכשיו פתרון אבל לנו כמשרתי ציבור, הרי היו תוכניות, ויש את רשות חירום לאומית, שלפחות להבנתי זאת כל המשימה שלה, ואנחנו כרשות קולטת ידענו אילו יישובים מתפנים אלינו, ובסוף זה קרה ככה שיש היום קהילות מפוצלות
רחלי משה:
 וזה האתגר שלנו להתמודד עם המצב הזה, בטח כרשויות מקומיות אבל גם כמדינת ישראל, מה עושים עם הקהילות האלה? אני מקווה שלא נידרש לעוד פינויים כאלה אבל כבר היינו מסודרים, עשינו תוכניות וברגע האמת לא עמדנו בהן ועכשיו זה מה שקורה
רחלי משה:
     מבחינת פערים, נאמרה אמירה בבוקר של "איך הגעתם רק עכשיו?"
רחלי משה:
 אני חושבת שזה בסדר והצלחנו להתמודד עם הדברים בכוחות הפנימיים ובכוחות החביריים ועכשיו עליכם להתמודד עם הדברים היותר משמעותיים וגדולים
רחלי משה:
 אז זה הסיפור של הקהילה ואם נזקק את זה לדברים שהם פחות בידיי, כרשות מקומית - יש פה משמעות תקציבית גדולה מאוד של הסעות
רחלי משה:
      להסעות למוסדות חינוך יש מענה, הכול בסדר, אני לא מדברת על זה
רחלי משה:
 אבל כמה אפשר לשבת במלון, בחדר, כל המשפחה, דיברו על זה גם המפונים, אז בהתחלה ללוויות ואזכרות לא שאלנו שאלות, הוצאנו הכול על חשבון המועצה
רחלי משה:
 בסוף יש גם את תושבי מועצה אזורית מטה יהודה, שצריך גם להם לתת שירותים באותה רמה ואי אפשר לשים את כל התקציב על זה
רחלי משה:
 אני צריכה לדעת האם זה משהו שאני מתחשבנת עליו מול המועצות המפנות או ישירות מול המדינה
רחלי משה:
 מדובר במאות אלפים
רחלי משה:
 זה הסיפור של ההסעות
רחלי משה:
     מרחבים להתכנסויות
רחלי משה:
 עד עכשיו יכולנו לעשות הרבה, דיברו פה על המשבר של הנוער בלילות, יש את המענה ממשרד החינוך לגבי הפעילויות וכדומה, אבל עכשיו קר, ואי אפשר לשבת בחוץ בדשא
רחלי משה:
 אנחנו מגיעים למצב של לגייס אוהל בתרומה, או לראות אם המגזר העסקי מביא לנו יביל
רחלי משה:
 כרשות נדע לעשות את זה מול תרומות ומול מגזר עסקי אבל אולי גם בזה תוכלו לעזור
רחלי משה:
 זה לא מענה שנוכל לקבל ממשרד החינוך כי זה לא יושב בקריטריונים שלהם, כמו שאפשר להבין, אז מרחבים להתכנסויות לטובת הנוער ולטובת התאווררות ויציאה של האנשים מהחדר במלון
רחלי משה:
     הסעות הזכרתי כבר, ממ"מים רוני דיברה, לא ארחיב, אני מבינה שזה פער ברמה הלאומית, התחלנו תהליך של רכש של ממ"מים, השקענו בזה 8 מיליון שקלים, ממ"ם אחד של 15 מטר עולה 250,000 שקל, אלה סכומים שאני לא יודעת מי יכול לעמוד בהם ועם כל כמה שנמתח את עצמנו לקצה, בסוף מטה יהודה לא תדע לתת מענה לפערי מיגון, את זה חשוב לדעת
רחלי משה:
      זהו תודה
רחלי משה:
 יש לי משפט סיום שכתבתי לי על הלוח המחיק שלי במשרד – "יש הכול והכול אפשרי"
רחלי משה:
 עם זה צריך להתקדם ולנצח
רחלי משה:
 תודה רבה לכם שבאתם, היו המון מבקרים אבל ביקור כזה רשמי ורציני, זה משמעותי מאוד
בני לירז:
ברשותכם אוסיף כמה מילים, בני לירז, סגן ראש המועצה
בני לירז:
 מעבר למה שאמרו רוני ורחלי אני רוצה להתמקד בשני נושאים
בני לירז:
     ראשית, נושא הבירוקרטיה
בני לירז:
 דיברו הרבה על בירוקרטיה וכמה היא הורסת, אם שמענו את חבריי מהנגב והגליל, לא יודעים איך יהיה אפשר להעביר כסף למועצות
בני לירז:
 המועצה האזורית מטה יהודה זה המועצה המתכללת שנותנת את השירות כאן לתושבים
בני לירז:
 להעביר למועצת האם לא ישרת אותי פה צריך למצוא איזה סיפור וסידור לפתור את הבירוקרטיה
בני לירז:
 במצבי חירום חייבים לעשות קיצורי דרך לבירוקרטיה
בני לירז:
 רחי נתנה דוגמה בנושא הממ"מים
בני לירז:
 אם נחכה למדינה זה יקרה אולי בעוד 20 שנה
בני לירז:
 לפני שבועיים קיימנו מליאה דחופה, שמונה מיליון שקלים הושקעו לממ"מים
בני לירז:
 לא מחכים אני לא יכול לחכות למדינה
בני לירז:
 מגיע מצב שאי אפשר לפתוח בתי ספר כי אין לי ממ"מים
בני לירז:
 עוד לא הזכרתי את גני הילדים שם הבעיה הרבה יותר קשה אבל אני חייב להתחיל לפחות עם בתי הספר
בני לירז:
 אם יש לי 23 בתי ספר ו-130 גני ילדים, אני אתחיל בבית הספר
בני לירז:
 לכן הבעיה של הבירוקרטיה, חובה לראות איך מקצרים את ההליכים האלה, אולי דרכך, עם הכוח והיכולת שלך לשנות את הדברים האלה
בני לירז:
     נושא נוסף זה השיפוי למועצה
בני לירז:
 לצערי הרב כפי שאמרתי אנחנו למודי ניסיון
בני לירז:
 לפני חמש-שש שנים היה לנו מקרה של שריפה שקיבוץ הראל והיה שריפה דומה במבוא מודיעין
בני לירז:
 אנחנו כמועצה שוב לא חיכינו, הכנסנו, עשינו הכול, מבוא מודיעין נדמה לי שעד היום אולי מתחילים להתאכלס אנחנו תוך שמונה חודשים בנינו שם כבר קראווילות ואנשים נכנסו לגור שם
בני לירז:
 את הכסף קיבלנו רק לפני כשנה ומדובר בכמה מיליונים
בני לירז:
 זו אחת הבעיות
בני לירז:
      אני עכשיו נדרש לקחת הלוואה של 10 מיליון שקלים כדי לממן ולתת את השירותים האלה
בני לירז:
 לא יכול להיות שמשרד הפנים לא ידאג לשפות אותי
בני לירז:
 הדבר הראשון במצבי מלחמה התושבים מפסיקים לשלם ארנונה
בני לירז:
 אני מתקיים בזכות הקיום שלי ארנונה, אני פונה גם לעסקים אומרים לי וואלה אני מתנצל אני במלחמה כולם ירדו כולם מגויסים, אני כאן לתושבי מבקיעים ושדרות וזיקים והיישובים האחרים במלונות, לא יודע להגיד לא
בני לירז:
 אנשים בעת צרה אנחנו הופכים עולמות כדי לעשות את זה, לכן חייבים לראות ולא לחכות אפילו לקבלות לתת מקדמות למועצות וזה לא רק אנחנו כמועצה יש מועצות אחרות שעושות את זה
בני לירז:
 זה דבר שחייב מיד לעלות לסדר היום ולראות איך משפים אותנו
בני לירז:
 אני כרגע נאלץ לתת שירותים לצור הדסה שנפרדה ממני בחודש יוני, יש שם כרגע ממונה ראש מועצה ואני מספק לו את השירותים מאז יוני 2023
בני לירז:
 אתם יודעים כמה כסף קיבלתי מצור הדסה עד היום? אפילו לא שקל אחד
בני לירז:
 ואני נדרש להמשיך לתת שירותים, זה חינוך, הסעות, תברואה, הכול
בני לירז:
      לכן אם לא רוצים שגם המועצות המקומיות יקרסו, ונזכור שבמבחן התוצאה בקורונה הן אלה שתפקדו הכי טוב, צריך לראות איך לא לפגוע בהן כדי שנצליח להתמודד עם המצב הזה
בני לירז:
 למרות הכול זה מה שיש ועם זה ננצח אני אומר את זה הרבה זמן אבל חשוב להתייחס לזה
יצחק פינדרוס:
כן מימון
מימון עזמי:
      כדי שהעיריות לא ייפגעו מהארנונה קרן הפיצויים שזה המדינה משלמת לעסקים את ההוצאות הקבועות שלהן שחלק מזה זה הארנונה כדי שהן יוכלו להמשיך לשלם את הארנונה לעירייה
מימון עזמי:
 המדינה לא יכולה לשלם פעמיים גם לבעלי העסקים וגם לעירייה
בני לירז:
לא נדרש פעמיים אבל הבעיה היא שיכול להיות שנתת לו אבל לי הוא לא נתן
מימון עזמי:
זה כמו הסיפור של השוכר והמשכיר
מימון עזמי:
 השוכר שוכר בית ומשלם לבעל הדירה שכירות כל חודש
מימון עזמי:
 אבל הוא לא יכול לגור בבית
מימון עזמי:
 אנחנו לא אומרים לשוכר אל תשלם לבעל הבית, אנחנו דואגים לו לדיור חליפי בדמות מלון מדהים בצובה והמשכיר מוריד את הצ'ק של השוכר
מימון עזמי:
 אותו דבר ארנונה
מימון עזמי:
 הארנונה זה מס עירוני
בני לירז:
אז אני רוצה להזכיר לך שבתקופת הקורונה ידעו לשפות את המועצות עבור הארנונה
בני לירז:
 הפעם זה לא קרה
יצחק פינדרוס:
אני אנסה להתכנס לסיכום
יצחק פינדרוס:
      אני רוצה להתייחס בקצרה לדברים של המועצה על אף שאנחנו לא ועדת הפנים וכרגע ראש עיריית אילת מאוד כועס עליי אחרי שהוא אירח אותי בדיוק כמוכם והיום היה דיון על אילת בוועדת כספים ולא השתתפתי, והוא שלח לי הודעה מאוד נזעמת היום ב-08:00, "איך זה שאתה לא משתתף בוועדת כספים?", עניתי לו שהאגף מייצג אותי שם בצורה מכובדת ואני בטוח שהוא עשה את זה
יצחק פינדרוס:
      אבל הדיון הוא לא של ועדת כספים ולא של ועדת פנים, ואני משתתף בדיונים של ועדת כספים, אבל אני חושב שגם פה אנחנו רואים את מה שראינו בים המלח ובאילת, הרשויות המקומיות הן חוד החנית של הפעילות הזו, חוד החנית של מדינת ישראל, הן החזית והעורף של מדינת ישראל והאזרחים, ושם צריכים להיות מושקעים המשאבים
יצחק פינדרוס:
      כך אני מאמין גם כמי שבא מהשלטון המקומי בעבר אבל גם במבחן התוצאה, בסוף מי שנותן את השירותים, מי שמטפל בכל מקום – זה נציג של הרשות המקומית
יצחק פינדרוס:
 צריך לתת את הגיבוי ואת הסיוע הנכון, אני אומר לך, כמנכ"לית שתדעי – כל משרדי הממשלה ידיהם פתוחות כרגע מבחינה תקציבית, ואם יש פערים גם בנושא חינוך, גם בנושא תרבות, משרד התרבות ומשרדים אחרים פתוחים לזה
יצחק פינדרוס:
 משרד הנגב והגליל הוא יותר מורכב כי אם הוא נותן לרשויות אחרות אז במה הוא משרד הנגב והגליל? זה יותר מורכב, זו הייחודיות שלו אבל אני חושב שהצעתי פתרון, אם יעשו את זה בחברה למתנ"סים זה יפתור את הבעיה, יש דלת פתוחה
יצחק פינדרוס:
 גם בנושא תחבורה כבר ראיתי שם שלא מודעים לזה אז תדעי, משרד התחבורה מפעיל מערך של היסעים לדבר הזה
יצחק פינדרוס:
 חבל על הכסף של המועצה
יצחק פינדרוס:
 נמצא פה נציג משרד התחבורה – אבנר, תתחברו אליו
יצחק פינדרוס:
 תבינו יש מערך בתמר זה עובד מצוין וגם במקומות אחרים, אין סיבה שזה לא יעבוד פה
יצחק פינדרוס:
 זה מפעיל מערך תומך לתחבורה, עד תחבורת נכים לבעלי צרכים מיוחדים, וכולל תחבורה בכלל
יצחק פינדרוס:
 מעבר לחינוך, זה לא משרד החינוך ולא שעות בית ספר
יצחק פינדרוס:
 הם עובדים ומפעילים אז חבל על הכסף של המועצה
יצחק פינדרוס:
     שיפוי למועצות
יצחק פינדרוס:
 אני יודע שמדובר כרגע על שיפוי מאוד חלקי, בנושא שיפוי אני נמצא בקשר עם הגורמים הרלוונטיים והתקיים זום עם הוועדה ועם מנכל מועצות אזוריות ועם ועדת כלכלה
יצחק פינדרוס:
      אני אחזור לסיור
יצחק פינדרוס:
 אני שמח שהשנה היום באתי מאוחר כי זה מבטא את מה שאנחנו מרגישים אנחנו מסתובבים כבר חודש חודש וחצי פלוס מינוס במלונות, התחלנו עם ועדת כלכלה, עברנו לוועדה שלי עד שיושב-הראש אישר לוועדה שלי ללכת, היינו ב-16 בחודש בים המלח, היינו במלונות בירושלים עוד לפני כן
יצחק פינדרוס:
 אני חייב לומר שהפערים מצטמצמים בצורה בלתי רגילה
יצחק פינדרוס:
 אם הגענו בפעם הראשונה למלונות והיה זעם ותסכול כי שום דבר לא עובד, ודיברו איתנו על הטיטולים שחסר להם עכשיו, ברגע זה, לא על חוסרים עתידיים, או על תרופות שחסרות או על דברים הכי בסיסיים שלא יודעים למי לפנות לגביהם
יצחק פינדרוס:
 היום אנחנו מדברים במלונות על פעילות בלתי פורמלית, כלומר לא מדברים על טיטולים ומטרנה כמו שאנשים שהיו במצב שאין להם כלום דיברו איתנו, אלא מדברים על סנדוויץ'' בארוחת צוהריים כן לתת או לא לתת, אם צריך לתת מרחב ציבורי עד שמשרד התיירות נכנס לרוב המלונות, או שלא
יצחק פינדרוס:
 אלה הנושאים, אנחנו נמצאים היום במצב אחר
יצחק פינדרוס:
     מה שאני רואה היום כאתגר זה גם הפעילות הבלתי פורמלית שראינו בכמה מקומות ועלה גם פה אבל בעיקר מה שמטריד את האנשים וזה קריטי, מעבר לכל החוסרים והאתגרים והפערים שנרשמו גם על ידי מנהלת הוועדה, נעשה ישיבת מעקב גם על החינוך הבלתי פורמלי וגם על הנושאים האחרים נעביר למשרדים הרלוונטיים ונעשה ישיבת מעקב שבוע הבא
יצחק פינדרוס:
     אני חושב שהנושא המרכזי שכולם מדברים עליו הוא נושא של מינהלת תקומה
יצחק פינדרוס:
 זה מה שעומד לפתחנו
יצחק פינדרוס:
 איך חוזרים חזרה
יצחק פינדרוס:
 מעבר לדברים הגדולים הוועדה שלנו לא תטפל בשיקום בארי, אבל אם יישוב חוזר ואין לו מצלמות ואין לו מיגוניות ואין לו דברים בסיסיים, יישוב מבקיעים שלא ייפול שם בין הכיסאות, עברנו את זה בחודש וחצי האחרונים אנחנו לא רוצים לעבור את זה שוב
יצחק פינדרוס:
 ולכן אני חושב שאנחנו כן נצטרך לפנות למינהלת תקומה ולקיים דיון עם נציגי היישובים ולשמוע איפה הפערים לגבי התוכנית העתידית
יצחק פינדרוס:
 במקומות הגדולים פחות או יותר  מתחילים להתגבש הסדרים, כל שאר המקומות כרגע עדיין לא נשמע שיש אז אנחנו נצטרך כוועדה
יצחק פינדרוס:
 משרדי הממשלה החל בפקידים ואחרי זמן גם המערך התומך לחימה מאחורה נתן גיבוי, נמצאים בחזית הזו מהיום הראשון
יצחק פינדרוס:
 רואים את העבודה, רואים את זה כשאתה שומע היום את סוג התלונות והנושאים, אתה רואה את העבודה הסיזיפית שכל אותם אנשים שיושבים כאן עשו, בכל אותם משרדים
יצחק פינדרוס:
 יישר כוח גדול לכולם, בסוף חוד החנית זה המועצות
יצחק פינדרוס:
 תודה לך, וגם לראש המועצה, לסגן ראש המועצה, למנכ"לית המועצה ולרונית שעשתה לנו את הסיור והעבודה
יצחק פינדרוס:
כמעט צוהריים טובים
יצחק פינדרוס:
 אנחנו פותחים את הישיבה המיוחדת לפניות הציבור, הישיבה השנייה היום
יצחק פינדרוס:
 הנושא היום הוא תהליך הזמנת החדרים בבתי מלון
יצחק פינדרוס:
 נושא שכבר קיימנו עליו לדעתי שמונה דיונים כבר, יחד עם ועדת כלכלה
יצחק פינדרוס:
 קיבלנו גם את הפנייה של צוות פינוי, של מירב, של צוות פינוי מהיישוב זיקים
יצחק פינדרוס:
 קיבלנו את הפנייה של פנינה תמנו שטה לקיים דיון מהיר ולעדכן אותה
יצחק פינדרוס:
 היא מהתפילה של הקייסים, בדרך
יצחק פינדרוס:
 מירב, בבקשה
מירב הדרי:
טוב, אז שלום לכולם
מירב הדרי:
 תודה
מירב הדרי:
 אני שוב אדגיש ואומר, אני באמת לא חשבתי שנגיע למצב של ועדה בנושא
יצחק פינדרוס:
אז תדעי מה הכוח של פנינה תמנו שטה בבניין הזה, בפרט על הוועדה שלנו
מירב הדרי:
אני מירב הדרי, חברת ועד מקומי בזיקים בשמונה שנים האחרונות
מירב הדרי:
 פעילה בדרך כלל יותר בתחומי שפ"י, איכות הסביבה, תרבות
מירב הדרי:
 והיום, מאז שומר חומות אני ראש צוות פינוי במסגרת צח"י
מירב הדרי:
 עברנו בעצם את שומר חומות בפינוי לגרנקורט בשייח' ג'ראח ערב יום האדמה
מירב הדרי:
 אחר כך פינוי נוסף במגן וחץ במלון שלום, בבית וגן
מירב הדרי:
 הצגנו מסקנות
מירב הדרי:
 הגשנו כל מיני הצעות, דרישות למועצה, לחוסן
מירב הדרי:
 ובעצם בספטמבר כבר הייתה איזה שהיא התקדמות, אחרי ישיבה מחודשת על ההצעות, עם כניסה של מנהל חוסן חדש
מירב הדרי:
 ולא הספקנו בכלל להתחיל לדבר על הפינוי הבא
מירב הדרי:
 עוד לא הגענו לזה והוא הגיע אלינו
מירב הדרי:
      אני לא רוצה למרוח, אני רוצה לקצר ולהגיד שיש הרבה דברים שצריך לדון עליהם
מירב הדרי:
 יש לנו בעצם שני שלבים בפינוי: בשבועות הראשונים זה 4/7 מענה לווטסאפים וטלפונים של משפחות מפונות
מירב הדרי:
 הטלפון הראשון שאנשים עושים זה אלינו, אליי ואל חברות צוות הפינוי שכל אחת ממוקמת במרכז פינוי נפרד
מירב הדרי:
 אנחנו עוסקות רק בפינוי אל מרכזי הפינוי, לא בפינוי עצמאי
מירב הדרי:
 זאת אומרת אם בן אדם נוסע להתארח אצל משפחה אני לא יודעת מזה
מירב הדרי:
 אני יודעת שהוא מתקשר אליי ומספר לי שהוא צריך חדר
מירב הדרי:
 מספר לי את הצרכים, הרבה פעמים זה גם חברים או שכנים שמספרים לי גם מה עבר עליהם ואיזה טלטלות נפשיות ומי נחטף ומי נרצח וכו'
מירב הדרי:
 זה פשוט לא הסתיים במשך חודש וחצי
מירב הדרי:
      יש לי שלושה ילדים, אני אם חד הורית, כמובן מפונה בעצמי
מירב הדרי:
 ויחד עם הצוות המדהים התמודדנו עם זה ביחד והגענו לשלב השני של הפינוי, כמו שאני בעצם קוראת לו
מירב הדרי:
 אחרי שהטיפול עבר למשרד התיירות ואחרי שכל המערכות כבר התייצבו במרכזי הפינוי, אם זה חינוך, רווחה, תרבות, בריאות והנהלת קהילה, אבי עושה עבודה מדהימה, אני שמחה לפגוש אותו פה, אבל באמת בהנחיה מגבוה
מירב הדרי:
      אני מרגישה שאני סוכנת נסיעות
מירב הדרי:
 אני נותנת מענה לבקשות לחדרים לסוף שבוע, חדר באילת, חדר בתל אביב, חדר במעלה החמישה, חדר בדן קיסריה
מירב הדרי:
 לפעמים זה פניות שהן רק מישהו שרוצה להתאוורר מהקיבוץ ולפעמים זה חייל מילואים
מירב הדרי:
 לפעמים זה נגמר בהצלחה ולפעמים זה נגמר בכישלון צורב, של חייל מילואים שיוצא, מוציאים לו הזמנה, ההזמנה מאושרת, הוא מגיע למלון ואין לו הזמנה והוא חוזר לבית הוריו לישון עם חברה שלו, עם בת הזוג שלו, שגם היא תושבת זיקים, אחרי שהוא לא ראה אותה 30 ומשהו ימים
מירב הדרי:
 פשוט כואב הלב
מירב הדרי:
      וזה מה שגרם לי להרים טלפון לפנינה, כי אני כבר פניתי למועצה בהקשר הזה ואמרו לי שמשרד התיירות לא מדבר עם תושבים ואני הגעתי למצב שאני לא יכולתי להכיל את הסחבת הזאת
מירב הדרי:
 שאם תושב רוצה חדר אז הוא מתקשר אליי, אני מעבירה את ההודעה בווטסאפ למועצה, זה עובר בווטסאפ למשרד התיירות, זה עובר למלון וחוזר חלילה
מירב הדרי:
 כל הדבר זה יוצר המון בזבוז משאבים, בזבוז זמן ובלגן
מירב הדרי:
 בסוף גם נגמר בזה שחייל מילואים לא מקבל חדר
מירב הדרי:
 ויש מלא סיפורים, זה פשוט מה שגרם לי באמת להרים את הטלפון לפנינה
מירב הדרי:
      וזהו, זה בגדול הפנייה שלנו כצוות פינוי
מירב הדרי:
 לייעל את התהליך הזה עכשיו, בשלב השני לפינוי
מירב הדרי:
 אם אפשר להציב נציג טלפוני של משרד התיירות אפילו שיטפל בפניות שהן לא רווחה
מירב הדרי:
 שהן לא משהו מיוחד
מירב הדרי:
 שהן באמת רק להזמין חדר
מירב הדרי:
 זה הדבר הראשון
מירב הדרי:
 אני חושבת שמעבר לזה כל מה שקשור בתנאי הפינוי
מירב הדרי:
 אם זה שני חדרים למשפחה שיש בה חמש נפשות
מירב הדרי:
 כשהנפש החמישית היא חייל מילואים, אני נוקבת בכוונה בשם דניאל נחמיה, שבזכותו זיקים לא נכבשה
מירב הדרי:
 יש לי הודעה ששלחתי לאתי, שהיא פשוט ארוכה ומרגשת ומתארת את כל הסיפור
מירב הדרי:
      הבן-אדם הזה יוצא לסוף שבוע ולא יכול לקבל חדר בדן קיסריה, כי דן קיסריה שומרים חדרים לאנשים שהם לא מפונים, לפי ההסכם מול משרד התיירות
מירב הדרי:
 וצריך לחכות ליום חמישי, כי אי אפשר כי עכשיו יש קבוצה גדולה
מירב הדרי:
 וצריך להעביר עוד הודעה שוב בפורמט אחר, בצורת הודעת ווטסאפ כזו או אחרת ועדיין חסר מידע
מירב הדרי:
 ובסוף בסוף מקבלים את האישור הנכסף ומקווים שבמוצאי שבת דניאל לא יקבל תשובה שלילית מהקבלה
מירב הדרי:
 כל מיני סיפורים כאלה
מירב הדרי:
 אז זו הנקודה השנייה שרציתי להעלות
מירב הדרי:
 מעבר לתקשורת הישירה מול משרד התיירות, הצורך לתת למשפחות בעלות חמש נפשות שני חדרים
מירב הדרי:
 בלי להתחיל לחשב לבן אדם האם הוא נמצא, האם הוא לא
מירב הדרי:
      ופה אני מתחברת לנושא שאני יודעת שוועדת הכספים דנה בזה, שיש פה בזבוז אדיר
מירב הדרי:
 הרי הבן-אדם לא נמצא שם
מירב הדרי:
 וכמוהו לא נמצאים עוד חברי כיתות כוננות ועובדי רפת ועובדי מפעל, שמגיעים רק פעם ב–
מירב הדרי:
 עובדי לולים
מירב הדרי:
 כל מיני אנשים שפשוט נמצאים בקיבוץ באמצע שבוע ויוצאים באמצע השבוע ללילה או שניים או לסוף שבוע
מירב הדרי:
 ויש את הרישום הכפול הזה ואנשים כבר לא יודעים איך לדווח כדי לקבל את הפינוי העצמאי
מירב הדרי:
 אז אומרים לנו תעשו כל פעם צ'ק אאוט, ובכל צ'ק אאוט אתה צריך לקבל אסמכתה ואת האסמכתה הזאת כל פעם להעלות לאתר של ביטוח לאומי כדי שיאשרו לך את טופס הערעור
מירב הדרי:
      כל הדבר הזה יכול להיות הרבה יותר יעיל
מירב הדרי:
 לצורך העניין, דוגמה: כשאני מזמינה טיפול לרכב ליסינג, וזה לא משנה אני עכשיו מפונה והרכב שלי מהרץ ואני רגילה לטפל בבאר שבע
מירב הדרי:
 שלוש ארבע הודעות ווטסאפ נקבע לי טיפול במוסך בנתניה ויבואו לקחת לי את הרכב ויביאו לי רכב חלופי
מירב הדרי:
 למה זה לא יכול להיות ככה עם החדרים? זה בעצם הדבר הנוסף
קרן זילברמן:
משרד התיירות אחראי על פינוי של 100,000
קרן זילברמן:
 אנחנו עובדים מול עשרות רשויות שפונו
קרן זילברמן:
 שיטת העבודה שאנחנו הגדרנו זה שיש POC לכל מועצה והתקשורת היא בין נציג המועצה לנציג המשרד
קרן זילברמן:
 בדרך כלל, ברוב הרשויות הן מרוצות מזה וזה עובד מצוין
קרן זילברמן:
 וודאי שיש מידי פעם תקלות, כי כאשר מטפלים בעשרות אלפי פניות יש כמה פניות שהן לא יוצאות על הצד הטוב ביותר
קרן זילברמן:
      אני לא מכירה שהתקבלה פנייה במשרד התיירות מצד חוף אשקלון שאומר השיטה הזאת לא נוחה לנו, אנחנו מבקשים לעבוד בתהליך אחר או שמציף בעיות ספציפיות ולא מקבל עליהם פתרון
קרן זילברמן:
 אני כן יכולה להגיד שלא מול כל הרשויות אנחנו עובדים בדיוק באותה שיטת עבודה
קרן זילברמן:
 אני הייתי POC של אשקלון
קרן זילברמן:
 עם אשקלון עבדנו בתהליך מסוים, כי היו לה גם החלטות ממשלה שונות והתייחסו רק לרווחה
קרן זילברמן:
 אנחנו כן יודעים, כל אחד מה-POC כן יודע לבנות תהליך עבודה שבסוף נוח לו
קרן זילברמן:
 יש כאלה שנוח להם בווטסאפ ויש כאלה שנוח להם במייל ויש כאלה שרוצים טבלת אקסל מרכזת ויש כאלה שאקסל מבלבל אותם
קרן זילברמן:
 מייצרים תהליכי עבודה
קרן זילברמן:
      זה נכון שעל כל יציאה וכניסה צריך להיות מייל למלון ואני לא יודעת איך פותרים את זה, כי המלון צריך לקבל תשלום רק על הלילות ששהו
קרן זילברמן:
 וכדי שנוכל לשלם לו רק על הלילות ששהו אז חייבים לעשות צ'ק אאוט
קרן זילברמן:
 ואם התושב רוצה על הלילות שהוא שהה במלון שמדינה תשלם את השהות ועל הלילות שהוא לא שהה לקבל את הפיצוי של הביטוח הלאומי, אז הוא חייב לעשות את הצ'ק אין וצ'ק אאוט
קרן זילברמן:
 אבל אני אומרת שאם הייתה מגיעה אלינו פנייה ספציפית על הדבר הזה, גם אותה אפשר לפתור
קרן זילברמן:
 ומשרד התיירות כל הזמן, כל כמה ימים מעדכן הנחיות למלונאים, מעדכן הנחיות לרשויות
קרן זילברמן:
 והרבה מאוד בעיות שהיו לפני חודש לא קיימות עכשיו
קרן זילברמן:
      לעניין חלוקת החדרים: ב-13 בנובמבר יצאה הנחיה של משרד התיירות לבתי המלון, חמישה אנשים ומעלה חייב להיות בשני חדרים
קרן זילברמן:
 חיילים שחוזרים לסוף שבוע הנחיית משרד התיירות שהם יכולים לקבל סינגל
מירב הדרי:
באיזה תאריך אנחנו היום?
קרן זילברמן:
20 וכמה בדצמבר
מירב הדרי:
משפחת לסלו קיבלה ביום חמישי חדר
מירב הדרי:
 משפחת נחמיה ביום, שבוע לפני
קרן זילברמן:
שמעי, אני לא מתווכחת
יצחק פינדרוס:
לא, היא לא התווכחה על הנתון
יצחק פינדרוס:
 היא מנסה רק להגיד מהן ההנחיות כרגע
יצחק פינדרוס:
 אנחנו ננסה להבין איפה הבעיה
קרן זילברמן:
משרד התיירות מהר מאוד הבין שזה לא נופש של כמה ימים, אלא שהות של חודשים וצריך לתת לאנשים את התנאים שאפשר גם לחיות בהם
קרן זילברמן:
 וההנחיה הייתה שחמש נפשות ומעל הזה שני חדרים
קרן זילברמן:
 ואם יש ילד מעל גיל 12 הוא לא נמצא בחדר הורים, הוא נמצא בחדר נפרד
קרן זילברמן:
 ובתי המלון בדרך כלל מכבדים את זה
קרן זילברמן:
 כשהם לא מכבדים ומגיעות אלינו פניות ספציפיות - - -
יצחק פינדרוס:
אני רוצה אולי להבין, כי יכול להיות, אנחנו פשוט קיימנו אין ספור דיונים על מלונות ואני חושב שגם את היית כבר בדיונים קודמים שלנו
יצחק פינדרוס:
 קיימנו אין ספור דיונים
יצחק פינדרוס:
 אני מנסה להבין, כשאת אומרת שדן קיסריה אומרת שיש להם קבוצות, זה קבוצות של משרד התיירות או קבוצות שלהם פרטיות?
מירב הדרי:
שלהן
יצחק פינדרוס:
אה, שלהן פרטיות
מירב הדרי:
כן
מירב הדרי:
 ביקשנו להכניס הזמנה
יצחק פינדרוס:
נו, זה בעיה בהתנהלות מול המלון
מירב הדרי:
התשובה שקיבלתי מהמועצה הייתה שכרגע הם לא יתעסקו עם זה, כי הם עסוקים בקליטה של קבוצה גדולה
יצחק פינדרוס:
של מי?
מירב הדרי:
דן קיסריה, של לא מפונים
יצחק פינדרוס:
אה, קיסריה
מירב הדרי:
דן קיסריה, כן
מירב הדרי:
 עכשיו, התשובות מתקבלות ממשרד התיירות
מירב הדרי:
 להגיד שזה תשובות שהמועצה נותנת זה לא נכון, כי גם המועצה לא מדברת עם המלונות
מירב הדרי:
 ואותו דבר לגבי החדרים, הפיצול של החדרים – זה תשובות שאנחנו מקבלים מנירה
מירב הדרי:
 אני לא יודעת אם את מכירה אותה
קרן זילברמן:
ודאי שאני מכירה אותה
מירב הדרי:
אז אלה תשובות שנירה מעבירה ויש לי התכתבויות עם אבי
מירב הדרי:
 וחבל שאבי לא פה כדי לתת את דעתה
מירב הדרי:
 אבל את אומרת שגם ההתנהלות בווטסאפ לצורך העניין זו בעיה שלנו, של חוף אשקלון, וזו לא השיטה
קרן זילברמן:
לא, אני לא אומרת שזו בעיה
מירב הדרי:
לא, את אומרת שזו לא השיטה שמשרד התיירות בחר לפעול בה
קרן זילברמן:
לא, אני לא אמרתי את זה
קרן זילברמן:
 השיטה שמשרד התיירות בחר לפעול בה זה שרק משרד התיירות מוציא אישורים לבתי המלון
קרן זילברמן:
 כדי לתת מענה לרשויות מינו POC לכל רשות
קרן זילברמן:
 ה-POC אמור לייצר תהליך עבודה שעובד עם הרשות שלו
קרן זילברמן:
 ולא לכל הרשויות מתאים אותו דבר
קרן זילברמן:
 אז אין לנו ספר נהלים שאומר שאנחנו מוכנים לעבוד רק בשיטה הזאת, אלא דווקא אנחנו פתוחים וכל POC עם המועצה שהוא עובד מולה, עם המורכבות שלה
קרן זילברמן:
 כי שלומי וקריית שמונה זה לא כמו קיבוצים או מושבים שהם מאוד מאוגדים ומאוד מסודרים
קרן זילברמן:
 אז יש מקום לשיח ויש מקום לפתרונות נקודתיים
קרן זילברמן:
 אני פשוט לא מכירה שעלו אצלנו טענות שיש איזה שהיא בעיה מיוחדת בחוף אשקלון
קרן זילברמן:
      אני רוצה להגיד עוד מילה על דן קיסריה, או, לא משנה, בכלל על בתי המלון
קרן זילברמן:
 בתי המלון לא ששים לתת חדרים נוספים
קרן זילברמן:
 אבל אם בית מלון לא מקיים את ההנחיה שלנו, שיצאה לכל בתי המלון מה צריכה להיות חלוקת החדרים, מה הכללים לתת חדר נוסף
קרן זילברמן:
 ברגע שפונים אלינו אנחנו מנהלים דו שיח עם בתי המלון ומשרד רוה"מ שם נציגים בבתי המלון, נציגי הממשלה
קרן זילברמן:
 אני מקבלת עשרות פניות כאלה
קרן זילברמן:
 וכל פעם שאני מריחה שבית מלון לא מקיים משהו מתנאי ההסכם אני מתקשרת, בשיחת טלפון נעימה ויותר סמכותית פותרת את הבעיה ב-95%
מירב הדרי:
אשמח לקבל את זה קודם כול כדי להפיץ
קרן זילברמן:
אז אם יש בעיה עם בתי המלון והם לא מיישמים צריך להציף את זה מולנו
קרן זילברמן:
 המשנה למנכ"ל אחראי לטפל מול בתי המלון בבעיות
קרן זילברמן:
 ויש כל מיני סוגים של בעיות
קרן זילברמן:
 שבתי מלון לא נותנים את שלוש הארוחות, או לא מכינים כריכים לבית ספר
קרן זילברמן:
 והכול בסוף אם מציפים אלינו זה גם נפתר
מירב הדרי:
קיבלתי תשובה שמשרד התיירות לא מדברים עם תושבים
מירב הדרי:
 זה נכון?
קרן זילברמן:
כן
קרן זילברמן:
 אני יכולה להגיד לך שאני כן מדברת עם תושבים, כי הייתה תקלה והטלפון שלי נמצא בערך אצל כל תושבי אשקלון
קרן זילברמן:
 ואין לי חיים
קרן זילברמן:
 אני מקבלת ווטסאפים ב-3:00, שיחות טלפון ב-24:00
קרן זילברמן:
 אנשים אובססיביים שמתקשרים 12 פעמים ביום על אותו עניין
קרן זילברמן:
 אין לי, אני כאילו הפסקתי לענות לחלק מהטלפונים כי אני לא מצליחה לעמוד בזה
קרן זילברמן:
 אז אי אפשר שהניידים שלנו יסתובבו אצל זה
קרן זילברמן:
 וגם נשמע לי מאוד נכון שרשות מקומית תרכז את הצרכים של התושבים שלה
קרן זילברמן:
 ואם בן אדם אחד לא מספיק אז צריך לראות איך בונים מערך כזה
קרן זילברמן:
 ואם זה לא עובד בשום אופן, אז אפשר לקיים איתנו דיון ונציע פתרונות
קרן זילברמן:
 אנחנו נחשוב בסוף על מנגנון שעובד
יצחק פינדרוס:
יש כאן מישהו בזום ממועצה אזורית חוף אשקלון?
אבי מצויינים:
שלום
יצחק פינדרוס:
בבקשה, מועצה אזורית חוף אשקלון
אבי מצויינים:
שמי אבי, אבי מצויינים, אני מנהלת את מערך הפינוי במועצה ומתנהלת מול היישובים של 0 עד 7 ק"מ מהיום הראשון של המלחמה
אבי מצויינים:
 נמצא איתנו גם רונן צפריר, שהוא מנהל מרכז חוסן
יצחק פינדרוס:
הנושא שעלה פה בעצם זה שחיילי מילואים או שינויים בחדרים, לא מצליחים להגיע להסדר מול דן קיסריה
יצחק פינדרוס:
 האם את מכירה את הנושא הזה? איפה זה נמצא? אנחנו נשמח לשמוע
אבי מצויינים:
משהו שחשוב רגע להגיד, אנחנו מודעים שההתנהלות מול דן קיסריה היא מורכבת והיא פרובלמטית
אבי מצויינים:
 המלון לעומת מלונות אחרים מאוד מאוד נוקשה בהתנהלות שלו
אבי מצויינים:
 אבל בסופו של דבר, אנחנו מקבלים את הדברים
אבי מצויינים:
 כן יש בעיות של הוספת חדרים או פניות של חדרים, בגלל שיש שם עוד אנשים פרטיים שהם מוכרים להם את החדרים
אבי מצויינים:
 ששוב, אין לי לא לי בטוח, אין איזה שהיא יכולת להפעיל לחץ על הנושא הזה
יצחק פינדרוס:
אתם הצפתם את זה מול משרד התיירות?
אבי מצויינים:
כן
אבי מצויינים:
 משרד התיירות יודע
אבי מצויינים:
 חשוב לי להגיד משהו, העבודה מול משרד התיירות היא עבודה של שותפות, עבודה טובה
אבי מצויינים:
 המענה הוא באמת מסביב לשעון, עם רגישות, עם תשומת לב
אבי מצויינים:
 זה משהו שמאוד חשוב לי להגיד בוועדה הזאת
אבי מצויינים:
 אנחנו מתנהלים סביב לשעון מאז ה-7 באוקטובר ואנחנו באמת מקבלים מענים לאורך כל הדרך
אבי מצויינים:
 וכן, אנחנו בני אדם ויש תקלות וגם התקלות נענות, חשוב להגיד את זה
אבי מצויינים:
 גם, בכל שעה התקלות נענות ואנחנו נותנים את המענה המיטבי כמה שניתן
אבי מצויינים:
      אני יכולה להבין את המורכבות של נושא של חיילים, של כיתות כוננות